Báišjohka (Karasjok)

Báišjohka (nordsamisk) er ei elv i Karasjok kommune i Finnmark. Den er ei sideelv til Tana og er 26,4 kilometer lang. Elva har utspring som en bekk på sørhellingen av fjellet Stuorra Suoidnoaivi, rundt 18 kilometer nord-nordvest for Valjok. Den renner først mot sør, og renner sammen med bekker fra vest og sør. Etter myrområdet Njárbesleakšá snur elva mot øst. Den munner ut i Tana 12 kilometer nordøst for Valjok.

Fiske 
Baisjohka er ei lita, klar elv som er lakseførende over 20 kilometer. For tilreisende fiskere ble det først i 2014 mulig å kjøpe kort for denne sideelva.

Referanser 

Elver i Karasjok
Tanavassdraget